stanford-oval/wikipedia huggingface dataset:
19 พฤษภาคม
วันเกิด

พ.ศ. 2404 (ค.ศ. 1861) - พระองค์เจ้าอลังการ (สิ้นพระชนม์ 13 มีนาคม พ.ศ. 2479)
พ.ศ. 2418 (ค.ศ. 1875) - เจ้าจักรคำขจรศักดิ์ เจ้าผู้ครองนครลำพูน องค์สุดท้าย (พิราลัย 5 พฤศจิกายน พ.ศ. 2486)
พ.ศ. 2424 (ค.ศ. 1881) - มุสตาฟา เคมาล อตาเติร์ก ผู้ก่อตั้งและประธานาธิบดีคนแรกของสาธารณรัฐตุรกี￼￼ (เสียชีวิต 10 พฤศจิกายน พ.ศ. 2481)
พ.ศ. 2433 (ค.ศ. 1890) - โฮจิมินห์ ผู้นำและนักปฏิวัติของเวียดนาม (เสียชีวิต พ.ศ. 2512)
พ.ศ. 2468 (ค.ศ. 1925) - พลพต ผู้นำเขมรแดง (เสียชีวิต 15 เมษายน พ.ศ. 2541)
พ.ศ. 2489 (ค.ศ. 1946) - อ็องเดรเดอะไจแอนต์ ตำนานนักมวยปล้ำคนแรกที่ได้เข้าสู่ หอเกียรติยศดับเบิลยูดับเบิลยูอี (ถึงแก่กรรม 27 มกราคม พ.ศ. 2536)
พ.ศ. 2495 (ค.ศ. 1952) - แบร์ต ฟัน มาร์ไวก์ ผู้จัดการทีมฟุตบอลชาวดัตช์
พ.ศ. 2500 (ค.ศ. 1957) - จันทนีย์ อูนากูล นักร้อง นักแต่งเพลงชาวไทย
พ.ศ. 2508 (ค.ศ. 1965) - เซซิเลีย โบลอกโค นักแสดง ผู้จัดรายการโทรทัศน์ นางงามชาวชิลี
พ.ศ. 2512 (ค.ศ. 1969) - นำพล หนองกี่พาหุยุทธ นักมวยไทย (ถึงแก่กรรม 19 กันยายน พ.ศ. 2559)
พ.ศ. 2514 (ค.ศ. 1971) -
เฉิน จื้อเผิง นักร้อง, นักแสดงชาวไต้หวัน อดีตสมาชิกวง เสียวหู่ตุ้ย
ทัฬห์ อมรบุณยกร นักแสดงละครโทรทัศน์ชาวไทย
พ.ศ. 2519 (ค.ศ. 1976)
เควิน การ์เน็ตต์ นักบาสเก็ตบอลชาวอเมริกัน
ปารีณา ไกรคุปต์ สมาชิกสภาผู้แทนราษฎรไทยหลายสมัย
พ.ศ. 2520 (ค.ศ. 1977) - มานูเอล อัลมูเนีย ผู้รักษาประตูชาวสเปน
พ.ศ. 2522 (ค.ศ. 1979) -
อันเดรอา ปีร์โล นักฟุตบอลชาวอิตาลี่
เดียโก ฟอร์ลัน นักฟุตบอลชาวอุรุกวัย
พ.ศ. 2524 (ค.ศ. 1981) - ฌอร์ฌ แซ็ง-ปีแยร์ อดีตนักศิลปะการต่อสู้แบบผสมผสานมืออาชีพชาวแคนาดา
พ.ศ. 2525 (ค.ศ. 1982) -
มิฮิโระ นางแบบ, นักร้อง, ผู้ดำเนินรายการโทรทัศน์
แอลัน แมนนัส นักฟุตบอลชาวไอร์แลนด์
พ.ศ. 2526 (ค.ศ. 1983) - วีรวัลย์ โพธิ์งาม นักร้อง, นักแสดงชาวไทย
พ.ศ. 2527 (ค.ศ. 1984) - รานีนี คุนดาซอมี นักมวยไทยชาวมอริเชียส
พ.ศ. 2528 (ค.ศ. 1985) -
ซีแนม สุนทร
อำพร หญ้าผา อดีตนักกีฬาวอลเลย์บอลหญิงทีมชาติไทย
พ.ศ. 2530 (ค.ศ. 1987) - เคนตะ ยามาซากิ นักฟุตบอลอาชีพชาวญี่ปุ่น
พ.ศ. 2534 (ค.ศ. 1991) - ชนุชตรา สุขสันต์ นักแสดงชาวไทย
พ.ศ. 2536 (ค.ศ. 1993) -
แช จง-ฮย็อบ นักแสดงและนายแบบชาวเกาหลีใต้
มาเทอุส อัลวีส นักฟุตบอลอาชีพชาวบราซิล
พ.ศ. 2537 (ค.ศ. 1994) - กาเบรียลา กิมาเรส นักกีฬาวอลเลย์บอลหญิงชาวบราซิล
พ.ศ. 2538 (ค.ศ. 1995) - สินีนาฏ โพธิ์เจริญ นักกีฬาวอลเลย์บอลหญิงทีมชาติไทย
พ.ศ. 2540 (ค.ศ. 1997) - ปวรพัฒน์ จารุศักดิ์วีรกุล นักแสดงชายชาวไทย
พ.ศ. 2541 (ค.ศ. 1998) - พัชรพร จันทรประดิษฐ์ มิสแกรนด์ไทยแลนด์ 2020
พ.ศ. 2543 (ค.ศ. 2000) - ฟรันซิสโก กาฟาโร บาสเกตบอลวิทยาลัยชาวอาร์เจนตินา
วันถึงแก่กรรม

พ.ศ. 2079 (ค.ศ. 1536) - แอนน์ โบลีน พระชายาของพระเจ้าเฮนรี่ที่ 8 แห่งอังกฤษ
พ.ศ. 2466 (ค.ศ. 1923) - กรมหลวงชุมพรเขตอุดมศักดิ์ (ประสูติ 19 ธันวาคม พ.ศ. 2423)
พ.ศ. 2484 (ค.ศ. 1941) -
พระยาสุรินทราชา (นกยูง วิเศษกุล) นักแปลชาวไทย (เกิด พ.ศ. 2422)
พระยาอุปกิตศิลปสาร (นิ่ม กาญจนาชีวะ) (เกิด 10 พฤษภาคม พ.ศ. 2422)
พ.ศ. 2489 (ค.ศ. 1946) - พระองค์เจ้าอาทิตย์ทิพอาภา (ประสูติ 24 กรกฎาคม พ.ศ. 2447)
พ.ศ. 2537 (ค.ศ. 1994) - แจ็คเคอลีน เคเนดี สตรีหมายเลขหนึ่งของสหรัฐฯ (เกิด พ.ศ. 2472)
พ.ศ. 2551 (ค.ศ. 2008) - หม่อมกอบแก้ว อาภากร ณ อยุธยา (เกิด 5 เมษายน พ.ศ. 2451)
วันสำคัญและวันหยุดเทศกาล

วันกรมหลวงชุมพร
พ.ศ. 2532 (ค.ศ. 1989), พ.ศ. 2551 (ค.ศ. 2008) - วันวิสาขบูชา
พ.ศ. 2525 (ค.ศ. 1982) - วันพืชมงคล
แหล่งข้อมูลอื่น

BBC: On This Day
Today in History: May 19 เก็บถาวร 2005-10-28 ที่ เวย์แบ็กแมชชีน
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
ศุภชัย พานิชภักดิ์

| ศาสตราจารย์พิเศษศุภชัย พานิชภักดิ์ม> ป.ช., ม.ว.ม. |
| --- | --- |
ศุภชัย ใน พ.ศ. 2550

เลขาธิการการประชุมสหประชาชาติว่าด้วยการค้าและการพัฒนา
ดำรงตำแหน่ง 1 กันยายน พ.ศ. 2548 – 30 สิงหาคม พ.ศ. 2556
ก่อนหน้า: คาร์ลอส ฟอร์ติน
ถัดไป: มูคิสะ คิทูยิ
ผู้อำนวยการองค์การการค้าโลก
ดำรงตำแหน่ง 1 กันยายน พ.ศ. 2545 – 1 กันยายน พ.ศ. 2548
ก่อนหน้า: ไมค์ มัวร์
ถัดไป: ปาสกัล ลามี
รองนายกรัฐมนตรี
ดำรงตำแหน่ง 14 พฤศจิกายน พ.ศ. 2540 – 9 พฤศจิกายน พ.ศ. 2543
นายกรัฐมนตรี: ชวน หลีกภัย
ก่อนหน้า: สม จาตุศรีพิทักษ์
ถัดไป: อดิศัย โพธารามิก
 
ข้อมูลส่วนบุคคล
เกิด: 30 พฤษภาคม พ.ศ. 2489 (78 ปี) กรุงเทพมหานคร
พรรคการเมือง: ประชาธิปัตย์ (2529–ปัจจุบัน)
คู่สมรส: ศสัย พานิชภักดิ์

ศาสตราจารย์พิเศษ ศุภชัย พานิชภักดิ์ นักการเมืองและนักวิชาการชาวไทย ดำรงตำแหน่งศาสตราจารย์พิเศษหลายสถาบัน ประธานกรรมการกิตติมศักดิ์ บริษัท เซ็นทรัลพัฒนา จำกัด (มหาชน) กรรมการที่ปรึกษาพรรคประชาธิปัตย์ อดีตเลขาธิการการประชุมสหประชาชาติว่าด้วยการค้าและการพัฒนา หรือ อังก์ถัด (UNCTAD) อดีตผู้อำนวยการใหญ่องค์การการค้าโลก (WTO) ที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560 ศุภชัยมีชื่อเรียกย่อ ๆ ที่รู้จักกันทั่วไปว่า ดร.ซุป
ครอบครัว

ดร.ศุภชัย พานิชภักดิ์ เกิดวันที่ 30 พฤษภาคม พ.ศ. 2489 ที่ กรุงเทพมหานคร ลูกหลานชาวจีนแคะ เป็นบุตรของนายพร และนางเพ็ญผล พานิชภักดิ์ สมรสกับนางศสัย พานิชภักดิ์ มีบุตรธิดา 2 คน ได้แก่นายปริญญ์ พานิชภักดิ์ อดีตรองหัวหน้าพรรคประชาธิปัตย์ และ น.ส.นฤน พานิชภักดิ์ ดีไซน์เนอร์
การศึกษา

ประถม-มัธยมศึกษาปีที่ 6 จากโรงเรียนเซนต์คาเบรียล
มัธยมศึกษาปีที่ 7 และ 8 จากโรงเรียนเตรียมอุดมศึกษา
ปริญญาตรี สาขา Econometrics, Development Planning จาก Netherlands School of Economics, Rotterdam
ปริญญาโท สาขา Econometrics, Development Planning จาก Netherlands School of Economics, Rotterdam
ปริญญาเอก สาขา Economic Planning and Development จาก Erasmus University, Netherlands
การทำงาน

เริ่มทำงานกับ ป๋วย อึ๊งภากรณ์ ที่ CAMBRIDGE ตำแหน่ง VISITING FELLOW ปี 2516
การทำงาน > ธนาคารแห่งประเทศไทย

พ.ศ. 2517 - พ.ศ. 2519 - ผู้ค้นคว้าการศึกษาพิเศษฝ่ายวิชาการ
พ.ศ. 2519 - พ.ศ. 2521 - ผู้ค้นคว้าประจำสำนักผู้ว่าการธนาคารแห่งประเทศไทย
พ.ศ. 2521 - พ.ศ. 2522 - ผู้ช่วยหัวหน้าส่วนธุรกิจต่างประเทศ ฝ่ายการต่างประเทศ
พ.ศ. 2522 - พ.ศ. 2525 - หัวหน้าส่วนตรวจสอบและวิเคราะห์การปริวรรตฝ่ายต่างประเทศ
พ.ศ. 2525 - พ.ศ. 2527 - ผู้อำนวยการสำนักผู้ว่าการธนาคารแห่งประเทศไทย
พ.ศ. 2527 - พ.ศ. 2529 - ผู้อำนวยการฝ่ายกำกับและตรวจสอบสถาบันการเงิน
การทำงาน > งานการเมือง

พ.ศ. 2529 - เข้าสู่เส้นทางการเมือง โดยลงสมัคร ส.ส.กทม.พรรคประชาธิปัตย์ และได้รับเลือกตั้งเป็น ส.ส.สมัยแรก
พ.ศ. 2529 - พ.ศ. 2531 - รัฐมนตรีช่วยว่าการกระทรวงการคลัง
พ.ศ. 2532 - พ.ศ. 2534 - ประธานคณะกรรมการที่ปรึกษาฝ่ายเศรษฐกิจ ที่ปรึกษานายกรัฐมนตรี
พ.ศ. 2534 - พ.ศ. 2535 - สมาชิกสภานิติบัญญัติแห่งชาติ
พ.ศ. 2535 - พ.ศ. 2538 - รองนายกรัฐมนตรีด้านเศรษฐกิจ
พ.ศ. 2540 - พ.ศ. 2543 - รองนายกรัฐมนตรี และรัฐมนตรีว่าการกระทรวงพาณิชย์
การทำงาน > อื่นๆ

ศาสตราจารย์มูลนิธิโสภณพนิช คณะพาณิชยศาสตร์และการบัญชี จุฬาลงกรณ์มหาวิทยาลัย ปี 2532
คณบดีบัณฑิตศึกษา วิทยาลัยอัสสัมชัญบริหารธุรกิจ
กรรมการสภาสถาบันผู้ทรงคุณวุฒิ สถาบันบัณฑิตพัฒนบริหารศาสตร์
ศาสตราภิชาน คณะพัฒนาการเศรษฐกิจ สถาบันบัณฑิตพัฒนบริหารศาสตร์
กรรมการสภามหาวิทยาลัยผู้ทรงคุณวุฒิ มหาวิทยาลัยสงขลานครินทร์
นายกสภา มหาวิทยาลัยโยนก
ประธานกรรมการและกรรมการบริษัทเงินทุนหลักทรัพย์ นวธนกิจ ลาออกเมื่อ 30 ก.ย.2535
กรรมการ บรรษัทเงินทุนอุตสาหกรรมแห่งประเทศไทย
กรรมการที่ปรึกษา บริษัท ไทยประกันชีวิต จำกัด (มหาชน)
ที่ปรึกษาคณะกรรมการบริษัท ไทยเศรษฐกิจประกันชีวิต จำกัด
กรรมการบริษัท บางกอกอินเตอร์คอนติเนนตัล โฮเต็ลล์ จำกัด
ประธานกรรมการบริษัท นิวอิมพีเรียลโฮเต็ล ลาออกเมื่อ 30 ก.ย.2535
กรรมการบริษัทกฤษดานคร ลาออกเมื่อ 30 ก.ย.2535 เพื่อเข้ารับตำแหน่งรองนายกรัฐมนตรี สมัยรัฐบาล นายชวน หลีกภัย
พ.ศ. 2534 - พ.ศ. 2535 - กรรมการผู้จัดการใหญ่ธนาคารทหารไทย
พ.ศ. 2543 - พ.ศ. 2546 - ผู้อำนวยการใหญ่องค์การการค้าโลก (ดับเบิลยูทีโอ ; WTO)
โดยแบ่งกันดำรงตำแหน่งคนละ 3 ปี กับนายไมค์ มัวร์ เนื่องจากไม่สามารถหาข้อยุติด้วยการลงมติเป็นเอกฉันท์ได้ โดยขึ้นดำรงตำแหน่งเมื่อวันที่ 1 กันยายน พ.ศ. 2545
พ.ศ. 2544 - ได้รับการแต่งตั้งเป็นศาสตราจารย์อาคันตุกะแห่ง The International Institute for Management Development เมือง Lausanne ประเทศสวิสเซอร์แลนด์
พ.ศ. 2548- เลขาธิการการประชุมสหประชาชาติว่าด้วยการค้าและการพัฒนา (UNCTAD)
โดย นายโคฟี อันนัน เลขาธิการสหประชาชาติ ได้เสนอชื่อให้ขึ้นดำรงตำแหน่งหลังจากหมดวาระใน องค์การการค้าโลก และได้รับการรับรองจากสมัชชาใหญ่แห่งสหประชาชาติเมื่อวันที่ 11 พฤษภาคม พ.ศ. 2548
พ.ศ. 2559 - ปัจจุบัน ประธานกรรมการกิตติมศักดิ์ บริษัท เซ็นทรัลพัฒนา จำกัด (มหาชน)
เครื่องราชอิสริยาภรณ์

พ.ศ. 2535 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2534 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
โอมจงเงย

| "โอมจงเงย" |
| --- | --- |

เพลงโดยอภิวัชร์ เอื้อถาวรสุข  ร่วมกับ โจอี้ บอย และภพธร สุนทรญาณกิจ
จากอัลบั้มSupermarket
วางจำหน่าย: 25 พฤษภาคม พ.ศ. 2555 (โปรโมชั่นซิงเกิล) 12 ธันวาคม พ.ศ. 2555 (ทางการ)
แนวเพลง: อคูสติก ป็อป ,ฮิปฮอป
ความยาว: 3:12
ค่ายเพลง: เลิฟอีส บีอีซี-เทโร มิวสิค
ผู้ประพันธ์เพลง: อภิวัชร์ เอื้อถาวรสุข โจอี้ บอย ภพธร สุนทรญาณกิจ

มิวสิกวิดีโอ
"โอมจงเงย" ที่ยูทูบ
 
"โอมจงเงย" เป็นซิงเกิลที่ขับร้องและประพันธ์โดยอภิวัชร์ เอื้อถาวรสุข (แสตมป์) นักร้อง นักแต่งเพลง และสถาปนิกชาวไทย โดยมีโจอี้ บอย และภพธร สุนทรญาณกิจ มาร่วมร้อง สังกัดค่ายเลิฟอีสในเครือของบีอีซี-เทโร มิวสิค ออกจำหน่ายในรูปแบบดิจิตอลดาวโหลดในวันที่ 25 พฤษภาคม พ.ศ. 2555
การตอบรับ > ชาร์ต

| ชาร์ต (พ> ศ. 2555) | อันดับสูงสุด |
| --- | --- |
IW Chart Top 20 เพลงไทยสากล: 6
ซี้ดเอฟเอ็ม ชาร์ตท็อป 20: 2
95.5 เอฟเอ็ม เวอร์จิ้นฮิตซ์ ชาร์ตท็อป 40: 4
ซิงเกิลสุดท้าย

| "ซิงเกิลสุดท้าย (The Last Single)" |
| --- | --- |

เพลงโดยอภิวัชร์ เอื้อถาวรสุข
จากอัลบั้มSupermarket
วางจำหน่าย: 4 กุมภาพันธ์ พ.ศ. 2556
แนวเพลง: อะคูสติก ,ป็อป ,โฟล์กร็อก
ความยาว: 3:28
ค่ายเพลง: เลิฟอีส บีอีซี-เทโร มิวสิค
ผู้ประพันธ์เพลง: อภิวัชร์ เอื้อถาวรสุข
โปรดิวเซอร์: จักรินทร์ จูประเสริฐ (ต้น silly fools)

มิวสิกวิดีโอ
"ซิงเกิลสุดท้าย (The Last Single)" ที่ยูทูบ
 
"ซิงเกิลสุดท้าย" เป็นซิงเกิลที่ขับร้องและประพันธ์คำร้อง-แต่งทำนองโดยอภิวัชร์ เอื้อถาวรสุข (แสตมป์) นักร้อง นักแต่งเพลง และสถาปนิกชาวไทย สังกัดค่ายเลิฟอีสในเครือของบีอีซี-เทโร มิวสิค ออกจำหน่ายในรูปแบบดิจิตอลดาวโหลดในวันที่ 4 กุมภาพันธ์ พ.ศ. 2556 โดยมี จักรินทร์ จูประเสริฐ (ต้น silly fools) เรียบเรียงและโปรดิวเซอร์ของเพลงนี้
เนื้อหาของเพลงนี้พูดถึงการทำเพลงสักเพลงหนึ่ง ก็คล้ายกันกับการคบกับคนคนหนึ่งตรงที่ว่า เมื่อทำเพลงเสร็จเราก็จะปล่อยเพลงออกเป็น "single" ส่วนเมื่อเราคบกับใครคนคนนึงเสร็จ ( เลิกกัน ) เราก็จะเปลี่ยน status กลับเป็น " single " เช่นกัน ต่อเมื่อเราเจอคนคนนึงที่ทำให้เราไม่อยากจ­ะเปลี่ยน status อีกต่อไปแล้ว ผมจึงอยากจะตั้งชื่อเพลงที่แต่งให้เขาคนนั­้นว่า นี่คือ single ( โสด ) สุดท้าย
การตอบรับ > ชาร์ต

| ชาร์ต (พ> ศ. 2556) | อันดับสูงสุด |
| --- | --- |
IW Chart Top 20 เพลงไทยสากล: 13
ซี้ดเอฟเอ็ม ชาร์ตท็อป 20: 3
95.5 เอฟเอ็ม เวอร์จิ้นฮิตซ์ ชาร์ตท็อป 40: 7
กองทรัสต์เพื่อการลงทุนในอสังหาริมทรัพย์

กองทรัสต์เพื่อการลงทุนในอสังหาริมทรัพย์ (Real Estate Investment Trust: REIT) เป็นกองทรัพย์สินที่ลงทุนในอสังหาริมทรัพย์มีลักษณะเป็นกองทรัสต์ ไม่ใช่นิติบุคคลเหมือนกองทุนอสังหาริมทรัพย์ โดยกองทรัพย์สินที่ต้องลงทุนในอสังหาริมทรัพย์ต้องไม่น้อยกว่า 500 ล้านบาท ถือกรรมสิทธิ์โดยทรัสตี(Trustee) ซึ่งทรัสตีมีอำนาจดูแลและบริหารจัดการทรัพย์สินในกองทรัสต์รวมทั้งดูแลการปฏิบัติหน้าที่ของผู้จัดการกองทรัสต์(REIT manager) เพื่อประโยชน์ของผู้ถือใบทรัสต์ โดยผู้ถือใบทรัสต์จะเป็นผู้รับประโยชน์ในทรัพย์สินของกองทรัสต์ โดย REIT จะอยู่ภายใต้การกำกับดูแลของสำนักงานคณะกรรมการกำกับหลักทรัพย์และตลาดหลักทรัพย์
โครงสร้างของ REIT

ขั้นตอนแรก REIT Manager จะต้องยื่นคำขออนุญาตเสนอขายใบทรัสต์กับสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อให้สามารถจัดตั้ง REIT ได้ เมื่อ ก.ล.ต.อนุมัติ  REIT Manager จะเสนอขายใบทรัสต์ผ่านผู้จัดจำหน่าย โดยเงินที่ได้รับจากการขาย REIT จะถูกฝากไว้กับทรัสตี และนำเงินก้อนดังกล่าวไปลงทุนในอสังหาริมทรัพย์
การกำกับดูแล REIT จะมีลักษณะทำนองเดียวกับการกำกับดูแลบริษัทจดทะเบียน เช่น ต้องมีการกำกับดูแลกิจการที่ดี มีกรรมการอิสระ มีเกณฑ์ที่ให้สิทธิผู้ถือใบทรัสต์คล้ายผู้ถือหุ้น หลักการในการกำกับดูแล REIT จะมีความยืดหยุ่นกว่ากองทุนรวมอสังหาริมทรัพย์ สามารถลงทุนในอสังหาริมทรัพย์ได้ทุกประเภท โดยต้องมีวัตถุประสงค์ที่จะจัดหาผลประโยชน์เพื่อให้ได้ค่าเช่า แต่ต้องไม่เป็นการเช่าเพื่อทำธุรกิจที่ไม่เหมาะสมหรือผิดกฎหมาย  การทำรายการได้มาหรือจำหน่ายไปของอสังหาริมทรัพย์หรือสิทธิการเช่าที่มีขนาดรายการตั้งแต่ 30% ของมูลค่าทรัพย์สินของกองทรัสต์ และการทำรายการกับบุคคลที่เกี่ยวข้อง จะทำได้ต่อเมื่อได้รับมติเสียงข้างมากจากผู้ถือใบทรัสต์ รวมทั้ง REIT Manager จะต้องมีกรรมการอิสระไม่น้อยกว่า 1 ใน 3 ของจำนวนกรรมการทั้งหมดและไม่น้อยกว่า 3 คน เพื่อเป็นปากเป็นเสียงรักษาสิทธิแทนผู้ถือใบทรัสต์ รวมทั้ง ก.ล.ต. จะกำหนดให้ REIT manager บริหารกองทรัสต์ได้เพียงกองเดียว  ความพิเศษของ REIT อีกประการหนึ่ง คือ บริษัทที่มีความชำนาญด้านการลงทุนและการบริหารจัดการอสังหาริมทรัพย์ที่มีความพร้อมในการจัดการ REIT สามารถขอรับความเห็นชอบจาก สำนักงาน ก.ล.ต.เพื่อบริหารจัดการ REIT ได้ด้วย
รายได้ของ REIT มาจากการลงทุนหลายทางประกอบด้วย
รายได้จากการลงทุนในอสังหาริมทรัพย์ที่สร้างเสร็จแล้ว ซึ่งในส่วนนี้ต้องไม่น้อยกว่า 3 ใน 4 ส่วนของมูลค่าทรัพย์สินรวม
รายได้ที่ได้จากการลงทุนในสินทรัพย์อื่นๆ ในส่วนที่เหลืออีกไม่เกิน 1 ใน 4 ส่วน เช่น ลงทุนในอสังหาริมทรัพย์ที่ยังสร้างไม่เสร็จ ซึ่งสามารถลงทุนได้ไม่เกิน 10% ของมูลค่าสินทรัพย์รวม ลงทุนใน REIT อื่นๆในต่างประเทศ
รายได้จากการนำเงินไปลงทุนในสินทรัพย์อื่นๆเช่น พันธบัตรรัฐบาล ตั๋วเงินคลัง เงินฝากธนาคาร
โดย REIT จะต้องจ่ายผลตอบแทนให้กับผู้ถือหน่วย REIT ไม่น้อยกว่า 90% ของกำไรสุทธิ นอกจากนี้ REIT ยังเปิดโอกาสให้กับนักลงทุนที่เป็นชาวต่างประเทศ หรือองค์กรข้ามชาติเข้ามาลงทุนได้ แต่มีข้อจำกัดว่าต้องลงทุนน้อยกว่าครึ่งหนึ่งของจำนวนหน่วยทรัสต์ทั้งหมด โดยผู้ที่ต้องการลงทุนใน REIT สามารถซื้อได้จาก 2 ช่องทาง ช่องทางแรกคือ การซื้อในช่วงการเสนอขายหุ้นครั้งแรกให้แก่สาธารณชน (IPO) ผ่านผู้จัดจำหน่าย ช่องทางที่ 2 คือ การซื้อในตลาดหลักทรัพย์ หลังจาก REIT ผ่านช่วงเสนอขายหุ้นครั้งแรกไปแล้ว โดยจะจดทะเบียนซื้อขายในตลาดหลักทรัพย์ เพื่อสร้างสภาพคล่องให้นักลงทุนสามารถซื้อขายได้ง่าย
ความแตกต่างของกองทุนอสังหาริมทรัพย์กับ REIT

REIT เป็นการลงทุนที่ไม่ต้องใช้เงินลงทุนมากเหมือนกับการลงทุนโดยตรงและมีข้อจำกัดน้อยกว่าการลงทุนในกองทุนรวมอสังหาริมทรัพย์ เนื่องจากโครงสร้าง REIT มีความเป็นสากลและมีความยืดหยุ่นในการลงทุนและบริหารจัดการมากกว่ากองทุนรวมอสังหาริมทรัพย์
ตารางเปรียบเทียบ REIT กับกองทุนอสังหาริมทรัพย์
| ความแตกต่างของ | กองทุนอสังหาริมทรัพย์ | REIT |
| --- | --- | --- |
| ภาษี | -ในส่วนของกองทุนอสังหาฯเองจะไม่เสียภาษี  -ผู้ที่ลงทุนประเภทบุคคลธรรมดาไม่ต้องนำเงินปันผลมาคำนวณภาษีเงินได้บุคคลธรรมดาก็ได้ | -REIT ไม่เสียภาษี  -ผู้ลงทุนประเภทบุคคลธรรมดา ต้องนำเงินปันผลมารวมคำนวณภาษีเงินได้บุคคลธรรมดา |
| ลักษณะของการกำกับดูแล | กำกับดูแลแบบกองทุนรวม | กำกับดูแลคล้ายบริษัทจดทะเบียน |
| ผู้จัดการกองทุน | ต้องเป็นบริษัทหลักทรัพย์จัดการกองทุนที่ได้รับใบอนุญาตจัดการกองทุนรวมเท่านั้น | REIT manager จะเป็นบริษัทหลักทรัพย์จัดการกองทุน หรือ บริษัทที่มีความเชี่ยวชาญด้านการลงทุนในอสังหาริมทรัพย์ก็ได้ |
| การพัฒนาอสังหาริมทรัพย์ | ไม่สามารถทำได้ | ทำได้ไม่เกิน 10% ของมูลค่าสินทรัพย์ทั้งหมดหลังการขายหน่วยทรัสต์ |
| การขอกู้ยืมเงิน | ไม่เกิน 10% ของมูลค่าสินทรัพย์สุทธิ | ไม่เกิน 35% ของสินทรัพย์ทั้งหมด หรือกรณีที่มี Investment Grade Rating จะต้องไม่เกิน 60% ของมูลค่าสินทรัพย์สุทธิสามารถนำเงินไปลงทุนได้ |
| การลงทุนในอสังหาริมทรัพย์ในต่างประเทศ | ไม่สามารถทำได้ | สามารถนำเงินไปลงทุนได้ |
| จำนวนผู้ถือหน่วน/ในทรัสต์ | -ในช่วงจัดตั้งจะต้องมีไม่น้อยกว่า 250 ราย  -ภายหลังการจัดตั้งต้องมีไม่น้อยกว่า 35 ราย |  |
| เกณฑ์การเสนอขายและข้อจำกัดในการถือครอง | จะต้องเสนอขายแก่ผู้ลงทุนทั่วไปมากว่า 25% และใช้หลัก Small Lot Fist โดยมีข้อจำกัดให้ผู้ลงทุนแต่ละรายหรือกลุ่มลงทุนได้ไม่เกิน 1 ใน 3 ของจำนวนหน่อยทั้งหมด | การกระจายให้แก่ผู้ลงทุนเป็นไปตามกฎของตลาดหลักทรัพย์โดยแบ่งให้ผู้ลงทุนทั่วไปไม่น้อยกว่า 20% และผู้ลงทุนแต่ละรายจะลงทุนได้ไม่เกิน 1 ใน 2 ของจำนวนทั้งหมด |
| การได้มาหรือจำหน่ายไปซึ่งอสังหาฯ | ไม่กำหนดให้ต้องขอมติในการซื้อขาย | -รายการขนาดเล็กน้อยกว่า 10% ของมูลค่าทรัพย์สินรวม REIT manager สามารถทำได้เอง   -รายการขนาดกลางตั้งแต่ 10% ขึ้นไป แต่น้อยกว่า 30% ต้องได้รับความเห็นชอบจาก Board REIT Manager  -รายการขนาดใหญ่ตั้งแต่ 30% ขึ้นไปต้องได้รับมติจากผู้ถือหน่วยทรัสต์ |
| ประเภททรัพย์สินที่ลงทุนได้ | -อาคารสำนักงาน  -อาคารศูนย์การค้า  -อาคารโรงงานให้เช่าในนิคม/เขต/สวนอุตสหกรรม  -อาคารโกดังสินค้า  -อาคารที่พักอาศัย  -อาคารโรงแรม  -ศูนย์ประชุม/นิทรรศการ  -ศูนย์จำหน่ายสินค้าขนาดใหญ่  -อื่นๆ ตามที่คณะกรรมการกำกับตลาดทุนกำหนดเพิ่ม | -ต้องไม่เป็นอสังหาฯที่มีเหตุอันควรสงสัยว่าผู้เช่าจะนำไปใช้ประกอบธุรกิจที่ไม่ชอบด้วยกฎหมาย หรือเป็นธุรกิจที่ขัดต่อศีลธรรม |
ความเสี่ยงจากการลงทุน

ความเสี่ยงจากการขาดสภาพคล่อง
ความเสี่ยงจากปัญหาที่เกิดจากสินทรัพย์ที่นำเงินไปลงทุน
ความเสี่ยงจากการกู้ยืมเงิน REIT
การรับประกันรายได้
อัตราการจ่ายเงินปันผลและโอกาสการเติบโตของเงินปันผลในอนาคต
แหล่งข้อมูลอื่น

REIT ทรัสต์เพื่อการลงทุนในอสังหาริมทรัพย์
พระยาอรรคราชวราทร (ภัสดา บุรณศิริ)

| พระยาอรรคราชวราทร (ภัสดา บุรณศิริ) |
| --- | --- |


อธิบดีกรมกองตระเวน คนที่ 2
 
ข้อมูลส่วนบุคคล
เกิด: 23 มกราคม พ.ศ. 2403
เสียชีวิต: ไม่ปรากฏ

พระยาอรรคราชวราทร (ภัสดา บุรณศิริ) (23 มกราคม พ.ศ. 2403 - ไม่ปรากฏ) เป็นอธิบดีกรมกองตระเวน คนที่ 2 อดีตอัครราชทูตสยามประจำกรุงวอชิงตัน และอดีตอัครราชทูตสยามประจำกรุงอังกฤษ
ประวัติ

พระยาอรรคราชวราทร (ภัสดา บุรณศิริ) เกิดเมื่อวันพุธขึ้น 12 ค่ำ เดือนสาม ปีวอก จุลศักราช 1222 ตรงกับวันที่ 23 มกราคม พ.ศ. 2403 เป็นบุตรของพระยาธรรมจรรยานุกูลมนตรี (จำเริญ บุรณศิริ) มีพี่น้องร่วมบิดา-มารดาคนที่สองจากทั้งหมดสี่คน คือ พระยามหานิเวศนานุรักษ์ (กระจ่าง บุรณศิริ), เจ้าจอมก้อนแก้ว ในรัชกาลที่ 5 และพระยาอุเทนเทพโกสินทร์ (ประสาน บุรณศิริ)
รับราชการ

พ.ศ. 2415 ได้ถวายตัวเป็นมหาดเล็กวิเศษในรัชกาลที่ 5
พ.ศ. 2424 ได้รับพระราชทานบรรดาศักดิ์เป็นนายรองบำรุงราชบทมาลย์
พ.ศ. 2425 ได้ทรงพระกรุณาโปรดเกล้าฯ ให้ออกไปศึกษาวิชา ณ ประเทศอังกฤษ
พ.ศ. 2432 กลับจากประเทศอังกฤษเข้ารับราชการในกรมมหาดเล็กและเป็นเลขานุการส่วนพระองค์เสนาบดีกระทรวงการต่างประเทศ
พ.ศ. 2434 ทรงพระกรุณาโปรดเกล้าฯ ให้ไปเป็นปลัดกรมกองตระเวรฝ่ายกองรักษาในกรมพระนครบาล
พ.ศ. 2435 เลื่อนตำแหน่งเป็นเจ้ากรมกองตระเวรฝ่ายกองรักษาในกระทรวงนครบาล
25 เมษายน พ.ศ. 2436 เลื่อนบรรดาศักดิ์เป็นพระอนันต์นรารักษ์
7 กุมภาพันธ์ พ.ศ. 2439 ลาออกจากตำแหน่งเจ้ากรมหรืออธิบดีกรมกองตระเวน
วันที่ 1 เมษายน พ.ศ. 2440 ทรงพระกรุณาโปรดเกล้าฯ ให้ไปเป็นข้าหลวงจัดราชการเมืองสมุทรปราการและเมืองนครเขื่อนขันธ์ (จังหวัดสมุทรปราการและจังหวัดพระประแดง)
8 ธันวาคม พ.ศ. 2440 ได้รับพระราชทานเลื่อนบรรดาศักดิ์เป็นพระยาเพชรชฎา ปลัดทูลฉลองกระทรวงนครบาล
พฤษภาคม พ.ศ. 2441 กลับจากข้าหลวงจัดราชการ มารับราชการในกองบัญชาการหน้าที่เจ้ากรมกองแปล
วันที่ 21 กันยายน พ.ศ. 2441 ได้รับพระราชทานตรามงกุฎสยามชั้นที่ 3
วันที่ 2 กันยายน พ.ศ. 2444 ได้รับพระราชทานบรรดาศักดิ์เป็นพระยาอรรคราชวราทร ถือศักดินา ๑๐๐๐
23 ธันวาคม พ.ศ. 2444 ทรงพระกรุณาโปรดเกล้าฯ ให้ไปเป็นอัครราชทูตสยามประจำกรุงวอชิงตัน
18 ธันวาคม พ.ศ. 2449 ย้ายจากอัครราชทูตสยามประจำกรุงวอชิงตันกลับกรุงเทพฯ
พ.ศ. 2449 รับราชการเป็นอธิบดีกองทูตและกองกงสุลในกระทรวงการต่างประเทศ
วันที่ 21 กันยายน พ.ศ. 2451 ได้รับพระราชทานเหรียญจักรพรรดิมาลา
วันที่ 28 กรกฎาคม พ.ศ. 2452 ได้รับพระราชทานตราช้างเผือกชั้นที่ 3
28 กรกฎาคม พ.ศ. 2452 ทรงพระกรุณาโปรดเกล้าฯให้กลับไปเป็นอัครราชทูตสยามประจำกรุงวอชิงตัน
พ.ศ. 2454 ทรงพระกรุณาโปรดเกล้าฯ ย้ายจากอัครราชทูตสยามกรุงวอชิงตัน ไปเป็นอัครราชทูตประจำกรุงอังกฤษ และได้รับพระราชทานตรามงกุฎสยามชั้น 2
กรกฎาคม พ.ศ. 2455 ย้ายจากอัครราชทูตกรุงอังกฤษกลับกรุงเทพฯ แลกราบถวายบังคมลาออกจากราชการ ทรงพระกรุณาโปรดเกล้าให้รับพระราชทานเบี้ยบำนาญ
เครื่องราชอิสริยาภรณ์

พ.ศ. 2471 –  เหรียญรัตนาภรณ์ รัชกาลที่ 7 ชั้นที่ 3 (ป.ป.ร.3)
พ.ศ. 2452 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2441 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2451 –  เหรียญจักรพรรดิมาลา (ร.จ.พ.)
พ.ศ. 2454 –  เหรียญรัตนาภรณ์ รัชกาลที่ 6 ชั้นที่ 4 (ว.ป.ร.4)
โครงข่ายประสาทแบบเวียนซ้ำ

โครงข่ายประสาทแบบวนซ้ำแบบพื้นฐาน
โครงข่ายประสาทแบบเวียนซ้ำ (recurrent neural network; RNN) เป็นรูปแบบหนึ่งของโครงข่ายประสาทเทียม ที่ภายในโครงสร้างมีการเวียนซ้ำอยู่ภายใน มักใช้สำหรับการจัดการกับข้อมูลอนุกรมเวลา
ภาพรวม

โครงข่ายประสาทเทียมแบบดั้งเดิมเป็นโครงข่ายที่ค่าที่ป้อนเข้าจะเคลื่อนไปยังหน่วยที่อยู่ถัดไปโดยไม่มีการย้อนกลับมายังหน่วยเดิม เรียกว่าเป็นโครงข่ายประสาทแบบป้อนไปข้างหน้า ในทางกลับกัน โครงข่ายประสาทแบบวนซ้ำนั้นจะมีวงจรอยู่ภายใน กล่าวคือข้อมูลที่ออกจากหน่วยหนึ่งถูกป้อนเข้าให้หน่วยเดิมอีกครั้ง
โครงข่ายประสาทแบบวนซ้ำสามารถใช้สถานะภายใน (หน่วยความจำ) เพื่อประมวลผลลำดับค่าป้อนเข้าใด ๆ ซึ่งทำให้สามารถแสดงพฤติกรรมที่เปลี่ยนไปตามเวลาสำหรับอนุกรมเวลาได้ ซึ่งทำให้สามารถนำไปใช้กับปัญหาต่าง ๆ เช่น การรู้จำลายมือเขียน ซึ่งเชื่อมต่อกันอย่างไม่มีการแบ่งแยก และการรู้จำคำพูด
พระชำนาญคุรุวิทย์ (แย้ม ภมรมนตรี)

พันตรี พระชำนาญคุรุวิทย์ (แย้ม ภมรมนตรี) (5 สิงหาคม 2407 – 23 สิงหาคม 2473) เป็นขุนนางชาวไทย เป็นผู้ขอรับพระราชทานนามสกุล ภมรมนตรี ซึ่งเป็นนามสกุลพระราชทานลำดับที่ 2659 อดีตผู้ช่วยสถานทูตสยาม ประจำกรุงเบอร์ลิน เป็นบิดาของพลโทประยูร ภมรมนตรี หนึ่งในแกนนำก่อตั้งคณะราษฎร อดีตสมาชิกสภาผู้แทนราษฎร และอดีตรัฐมนตรี และยังเป็นปู่ของ แซม-ยุรนันท์ ภมรมนตรี นักร้อง นักแสดง พิธีกร และนักการเมืองชื่อดัง และยังมีศักดิ์เป็นปู่ทวด ของ แมมโบ้-ยุรการ ภมรมนตรี และ มายด์-ยุรริษา ภมร มนตรี
ประวัติ

พันตรี พระชำนาญคุรุวิทย์ เกิดเมื่อวันที่ 5 สิงหาคม 2407 ในปลายรัชสมัยพระบาทสมเด็จพระจอมเกล้าเจ้าอยู่หัว เป็นบุตรชายของ พระยามณเฑียรบาล (บัว ภมรมนตรี) (แต่ในราชกิจจานุเบกษาระบุว่าเป็นบุตรของจมื่นมหาสนิท (อ่ำ ภมรมนตรี) พี่ชายของพระยามณเฑียรบาล) เป็นหลานปู่ของพระยาราชมนตรี (ภู่ ภมรมนตรี) ข้าหลวงเดิมและเสนาบดีคลังในรัชสมัยพระบาทสมเด็จพระนั่งเกล้าเจ้าอยู่หัว และหลานป้าของคุณพุ่ม กวีหญิงคนสำคัญในสมัยรัชกาลที่ 3–5 ด้านชีวิตครอบครัวสมรสกับ แพทย์หญิงแอนเนรี ไฟร์ ภมรมนตรี
พันตรี พระชำนาญคุรุวิทย์ ถึงแก่กรรมด้วยโรคไตพิการ เมื่อวันที่ 23 สิงหาคม 2473 สิริอายุได้ 66 ปี
รับราชการ

พระชำนาญคุรุวิทย์เริ่มต้นรับราชการในปี 2427 ในยศจ่านายสิบ กรมทหารปืนใหญ่รักษาพระบรมมหาราชวัง ในปี 2428 ได้เป็นว่าที่นายร้อยตรี และได้เป็นว่าที่นายร้อยโทในปีเดียวกัน ต่อมาได้รับพระราชทานสัญญาบัตรทหารเลื่อนยศเป็น นายร้อยเอก เมื่อปี 2430 จากนั้นในวันที่ 10 กันยายน 2434 ได้เป็นทหารรักษาพระองค์ตามเสด็จพระเจ้าน้องยาเธอ พระองค์เจ้าทองกองก้อนใหญ่ กรมหมื่นประจักษ์ศิลปาคม ซึ่งเสด็จขึ้นไปเป็นข้าหลวงประจำเมืองหนองคาย และได้เป็นผู้บังคับการกองทหารมณฑลอุดร
ในปีถัดมาคือในวันที่ 10 ธันวาคม 2435 ได้โปรดเกล้าฯ ให้ส่งสัญญาบัตรยศทหารชั้น นายพันตรี ขึ้นไปพระราชทาน จากนั้นจึงโอนไปรับราชการที่กระทรวงการต่างประเทศ ในตำแหน่งผู้ช่วยสถานทูตสยาม ประจำกรุงเบอร์ลิน ในปี 2439 ต่อมาไปในปี 2445 ได้เดินทางกลับสยามและโอนกลับมารับราชการทหารเป็นครูวิชาเลขในโรงเรียนนายร้อยทหารบก
ในวันที่ 5 ตุลาคม 2448 ได้โปรดเกล้าฯ พระราชทานสัญญาบัตรบรรดาศักดิ์ให้ท่านเป็น นายพันตรี หลวงอุปเทศทวยหาญ ถือศักดินา 800 ปีถัดมาคือในปี 2449 ได้โอนย้ายอีกครั้งไปรับราชการที่กระทรวงเกษตราธิการ (กระทรวงเกษตรและสหกรณ์ ในปัจจุบัน) ในตำแหน่งครูโรงเรียนกรมเพาะปลูกและกรมคลอง จากนั้นในวันที่ 11 เมษายน 2450 พระบาทสมเด็จพระมงกุฎเกล้าเจ้าอยู่หัว ขณะมีพระราชอิสริยยศเป็น สมเด็จพระบรมโอรสาธิราช สยามมกุฎราชกุมาร และสำเร็จราชการรักษาพระนคร ได้พระราชทานพระอนุญาตให้ท่านเป็น ว่าที่มรรคนายกวัดคฤหบดี ซึ่งเป็นวัดประจำตระกูล
ในปี 2451 ท่านได้ปลดประจำการเป็นกองหนุนรับพระราชทานเบี้ยหวัด ต่อมาในปี 2453 ได้เป็นนายทหารรับพระราชทานบำนาญ จากนั้นในวันที่ 26 เมษายน 2458 ได้เปลี่ยนบรรดาศักดิ์เป็น พันตรี หลวงพรรฦกสรศักดิ์ คงถือศักดินา 800
ต่อมาในปี 2460 ได้ย้ายไปสังกัดกรมจเรทัพบกและการปืนเล็กปืนกล ในวันที่ 7 สิงหาคม 2462 ได้เลื่อนบรรดาศักดิ์เป็น พระชำนาญคุรุวิทย์ ถือศักดินา 800 โดยเข้าเฝ้ารับพระราชทานสัญญาบัตรพร้อมกับรับพระราชทานยศชั้น จ่า ในกรมมหาดเล็กเมื่อวันที่ 17 พฤศจิกายน 2462
ยศและบรรดาศักดิ์

10 ธันวาคม 2435 – นายพันตรี
5 ตุลาคม 2448 – หลวงอุปเทศทวยหาญ
26 เมษายน 2458 – หลวงพรรฦกสรศักดิ์
– รองหุ้มแพร
17 พฤศจิกายน 2462 – จ่า พระชำนาญคุรุวิทย์